
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1585 

17 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαδικασίας πλήρωσης θέσεων και ει¬ 
δικοτήτων υπαλλήλων κλάδου Εμπειρογνωμόνων 

Υπουργείου Εξωτερικών (αναδημοσίευση).*. 1 

Μετεγκατάσταση του λειτουργούντος καταστήμα¬ 
τος Αφορολογήτων και Φορολογημένων Ειδών και 
δημιουργία αποθήκης αυτού στον Κρατικό Αερο¬ 
λιμένα Αράξου. 2 

Έγκριση σύνοψης συμβάσεων μίσθωσης έργου από 
τη Νομαρχιακή Αυτοδιοίκηση Καστοριάς με έξι 
άτομα, διαφόρων ειδικοτήτων, για χρονικό διά¬ 
στημα ενός έτους. 3 

Απαγόρευση κυνηγίου ορισμένου χρόνου. 4 

Διεύρυνση σκοπών της Δημοτικής Επιχείρησης 
Ύδρευσης Αποχέτευσης Κρ. Βρύσης του Νομού 

Πέλλας. 5 

Καθιέρωση υπερωριακής με αμοιβή εργασίας σε 
υπαλλήλους της Ν.Α. Σερρών έτους 2007. 6 


ΑΠΟΦΑΣΕΙ Σ 

Αριθμ. Π19ΓΕΝ-20670/ΑΣ9031 (1) 


Καθορισμός διαδικασίας πλήρωσης θέσεων και ειδικο¬ 
τήτων υπαλλήλων κλάδου Εμπειρογνωμόνων Υπουρ¬ 
γείου Εξωτερικών (αναδημοσίευση).* 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τη διάταξη της παραγράφου 1 του άρθρου 104 του 
Οργανισμού του Υπουργείου Εξωτερικών, που κυρώθηκε 
με το άρθρο πρώτο του ν. 3566/2007 «Κύρωση ως Κώδικα 
του «Οργανισμού του Υπουργείου Εξωτερικών» (Α' 117). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 


* Αναδημοσιεύεται, διότι από παραδρομή δημοσιεύθηκε στο 
ΦΕΚ 214/17.7.2007/τ. ΑΣΕΠ. 


3. Το γεγονός ότι από την εφαρμογή των διατάξεων 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Αρθρο 1 

Προκήρυξη για πλήρωση θέσεων υπαλλήλων κλάδου 
Εμπειρογνωμόνων 

1. Η πλήρωση θέσεων υπαλλήλων του κλάδου Εμπειρο¬ 
γνωμόνων του Υπουργείου Εξωτερικών προκηρύσσεται 
με απόφαση του Υπουργού Εξωτερικών και περιλαμ¬ 
βάνει: 

α) τον αριθμό των θέσεων κατά ειδικότητα από τις 
οριζόμενες στον πίνακα του άρθρου 3 της παρούσας 
απόφασης, 

β) τα προσόντα διορισμού, 

γ) τα απαιτούμενα δικαιολογητικά, που υποβάλλονται 
από υποψηφίους και διοριστέους, και 
δ) την προθεσμία υποβολής των αιτήσεων και των 
δικαιολογητικών. 

2. Η προκήρυξη δημοσιεύεται σε δύο (2) ημερήσιες 
εφημερίδες των Αθηνών, πανελλαδικής κυκλοφορίας, 
τουλάχιστον είκοσι (20) ημέρες πριν από τη διεξαγωγή 
της σχετικής διαδικασίας επιλογής. 

Αρθρο 2 

Ειδικά προσόντα διορισμού 

Για την πλήρωση θέσεων υπαλλήλων του κλάδου 
Εμπειρογνωμόνων οι υποψήφιοι απαιτείται: 

α) να έχουν συμπληρώσει το τριακοστό δεύτερο (32°) 
και να μην έχουν υπερβεί το πεντηκοστό (50°) έτος της 
ηλικίας την 31η Δεκεμβρίου το έτος, κατά το οποίο 
προκηρύσσεται η πλήρωση των θέσεων, και 
β) να διαθέτουν: 

ί) τους οριζόμενους στην προκήρυξη για κάθε προκη- 
ρυσσόμενη ειδικότητα τίτλους σπουδών - επιστημονικές 
εξειδικεύσεις (βασικός τίτλος και επιστημονική εξειδί- 
κευση, που αποδεικνύεται με διδακτορικό δίπλωμα ή 
μεταπτυχιακό τίτλο σπουδών), 
μ) γνώση των οριζόμενων στην προκήρυξη για κάθε 
προκηρυσσόμενη ειδικότητα ξένων γλωσσών, 
ιϋ) γνώση χρήσης ηλεκτρονικού υπολογιστή και 
ίν) εμπειρία στο αντικείμενο της θέσης. 

Αρθρο 3 

Πίνακας ειδικοτήτων κλάδου Εμπειρογνωμόνων 

Α/Α ΕΙΔΙΚΟΤΗΤΕΣ 

1 _ ΕΥΡΩΠΑΪΚΗ ΕΝΩΣΗ _ 

11 _ Ε.Ε.-ΘΕΣΜΙΚΑ _ 

12 _ Ε.Ε.-ΔΙΕΥΡΥΝΣΗ _ 

13 _ Ε.Ε.-ΠΕΡΙΒΑΛΛΟΝ _ 

14 _ Ε.Ε.-ΕΝΕΡΓΕΙΑ _ 

15 _ Ε.Ε.-ΕΡΕΥΝΑ ΚΑΙ ΚΑΙΝΟΤΟΜΙΑ _ 

16 _ Ε.Ε.-ΕΥΡΩΠΑΪΚΗ ΠΟΛΙΤΙΚΗ ΑΜΥΝΑ _ 

17 _ Ε.Ε.-ΜΕΤ ΑΦΟΡΕΣ _ 

18 _ Ε.Ε.-ΑΓΡΟΤΙΚΗ ΠΟΛΙΤΙΚΗ _ 

19 _ Ε.Ε.-ΝΟΜΙΣΜΑΤΙΚΗ ΠΟΛΙΤΙΚΗ _ 

1.10 Ε.Ε.-ΔΗΜΟΣΙΟΝΟΜΙΚΕΣ ΠΡΟΟΠΤΙΚΕΣ _ 

111_ Ε.Ε.-ΠΝΕΥΜΑΤΙΚΗ ΙΔΙΟΚΤΗΣΙΑ _ 

1.12 Ε.Ε.-ΚΟΙΝΗ ΕΞΩΤΕΡΙΚΗ ΠΟΛΙΤΙΚΗ ΚΑΙ ΠΟΛΙΤΙΚΗ ΑΣΦΑΛΕΙΑΣ (Κ.Ε.Π.Π.Α.) _ 

1.13 Ε.Ε.-ΠΡΑΚΤΙΚΗ ΕΦΑΡΜΟΓΗ ΣΥΜΦΩΝΙΑΣ 80ΗΕΝ0ΕΝ _ 

1.14 Ε.Ε.-ΕΣΩΤΕΡΙΚΗ ΑΓΟΡΑ _ 

1.15 Ε.Ε.-ΕΞΩΤΕΡΙΚΕΣ ΣΧΕΣΕΙΣ (ΕΜΦΑΣΗ ΣΕ ΣΧΕΣΕΙΣ ΜΕ ΑΣΙΑ) _ 

1.16 Ε.Ε.-ΛΟΙΠΕΣ ΚΟΙΝΟΤΙΚΕΣ ΠΟΛΙΤΙΚΕΣ _ 

1.17 Ε.Ε.-ΔΙΑΧΕΙΡΙΣΗ ΠΡΟΓΡΑΜΜΑΤΩΝ _ 

1.18 ΕΞΩΤΕΡΙΚΗ ΒΟΗΘΕΙΑ Ε.Ε. ΚΑΙ ΟΙΚΟΝΟΜΙΚΗ ΣΥΝΕΡΓΑΣΙΑ _ 

1.19 ΕΡΕΥΝΑ ΚΑΙ ΤΕΚΜΗΡΙΩΣΗ ΕΥΡΩΠΑΪΚΗΣ ΠΟΛΙΤΙΚΗΣ ΚΑΙ ΟΡΓΑΝΩΣΗΣ _ 

2 _ ΔΙΕΘΝΟΥΣ ΑΝΑΠΤΥΞΙΑΚΗΣ ΠΟΛΙΤΙΚΗΣ ΚΑΙ ΟΙΚΟΝΟΜΙΚΩΝ ΣΧΕΣΕΩΝ _ 

21 _ ΑΝΑΠΤΥΞΙΑΚΗ ΠΟΛΙΤΙΚΗ ΚΑΙ ΟΙΚΟΝΟΜΙΚΗ ΣΥΝΕΡΓΑΣΙΑ _ 

22 _ ΔΙΕΘΝΕΣ ΕΜΠΟΡΙΚΟ ΔΙΚΑΙΟ _ 

3 _ ΠΟΛΙΤΙΣΤΙΚΩΝ ΚΑΙ ΜΟΡΦΩΤΙΚΩΝ ΣΧΕΣΕΩΝ _ 

34_ ΠΟΛΙΤΙΣΤΙΚΟΙ ΣΥΜΒΟΥΛΟΙ _ 

4 _ ΠΟΛΙΤΙΚΩΝ ΥΠΟΘΕΣΕΩΝ _ 

41 _ ΕΥΡΩΑΤΔΑΝΤΙΚΕΣ ΣΧΕΣΕΙΣ/ΝΑΤΟ ΚΑΙ ΕΥΡΩΠΑΪΚΗ ΕΝΩΣΗ _ 

42 _ ΣΧΕΣΕΙΣ Ε.Ε.-Ν.Α.Τ.Ο.: ΑΣΦΑΛΕΙΑ ΣΤΗ ΜΕΣΟΓΕΙΟ (ΔΙΑΧΡΟΝΙΚΗ ΕΞΕΛΙΞΗ) _ 

43 _ ΤΟΥΡΚΙΑ: ΣΧΕΣΕΙΣ ΕΛΛΑΔΑΣ-ΤΟΥΡΚΙΑΣ _ 

44 _ ΤΟΥΡΚΙΑ: ΕΣΩΤΕΡΙΚΗ ΚΑΤΑΣΤΑΣΗ/ ΔΙΕΘΝΕΙΣ ΣΧΕΣΕΙΣ ΤΟΥΡΚΙΑΣ/ ΣΧΕΣΕΙΣ ΤΟΥΡΚΙΑΣ Ε.Ε. 

45 _ ΚΥΠΡΟΣ ΩΣ ΜΕΛΟΣ ΕΥΡΩΠΑΪΚΗΣ ΕΝΩΣΗΣ _ 

46 _ ΒΑΛΚΑΝΙΚΕΣ ΧΩΡΕΣ: ΕΞΩΤΕΡΙΚΗ ΠΟΛΙΤΙΚΗ ΚΑΙ ΔΙΕΘΝΕΙΣ ΣΧΕΣΕΙΣ _ 

4.7 [ΡΩΣΙΑ: ΕΣΩΤΕΡΙΚΗ ΠΟΛΙΤΙΚΗ, ΔΙΕΘΝΕΙΣ ΟΙΚΟΝΟΜΙΚΕΣ ΚΑΙ ΠΟΛΙΤΙΚΕΣ ΣΧΕΣΕΙΣ 

48 _ ΔΙΕΘΝΕΙΣ ΣΧΕΣΕΙΣ ΑΡΑΒΙΚΩΝ ΧΩΡΩΝ ΚΑΙ ΕΥΡΩΜΕΣΟΓΕΙΑΚΗ ΣΥΝΕΡΓΑΣΙΑ _ 

49 _ ΔΙΕΘΝΕΙΣ ΣΧΕΣΕΙΣ ΜΕ ΒΟΡΕΙΑ ΑΜΕΡΙΚΗ ΚΑΙ Η.Π.Α. _ 

4.10 ΔΙΕΘΝΕΙΣ ΣΧΕΣΕΙΣ ΒΟΡΕΙΟΑΤΛΑΝΤΙΚΟΥ ΣΥΜΦΩΝΟΥ (Ν.Α.Τ.Ο.) _ 

4.11 ΔΙΕΘΝΕΙΣ ΣΧΕΣΕΙΣ ΚΕΝΤΡΙΚΗΣ ΚΑΙ ΛΑΤΙΝΙΚΗΣ ΑΜΕΡΙΚΗΣ _ 

4.12 ΔΙΕΘΝΕΙΣ ΣΧΕΣΕΙΣ ΚΙΝΑΣ _ 

4.13 ΔΙΕΘΝΕΙΣ ΣΧΕΣΕΙΣ ΜΕ ΥΠΟΣΑΧΑΡΙΚΗ ΑΦΡΙΚΗ _ 

4.14 ΔΙΕΘΝΕΙΣ ΣΧΕΣΕΙΣ ΙΝΔΙΚΗΣ ΥΠΟΗΠΕΙΡΟΥ _ 

4.15 ΛΑΤΙΝΙΚΗ ΑΜΕΡΙΚΗ _ 

5 _ ΕΙΔΙΚΩΝ ΘΕΜΑΤΩΝ _ 

54_ ΑΝΘΡΩΠΙΝΗ ΑΣΦΑΛΕΙΑ ΚΑΙ ΠΑΡΑΝΟΜΗ ΔΙΑΚΙΝΗΣΗ ΑΝΘΡΩΠΩΝ _ 

52_ ΔΙΕΘΝΗΣ ΤΡΟΜΟΚΡΑΤΙΑ ΚΑΙ ΟΡΓΑΝΩΜΕΝΟ ΕΓΚΛΗΜΑ _ 

52_ ΑΦΟΠΛΙΣΜΟΣ-ΔΙΑΣΠΟΡΑ ΠΥΡΗΝΙΚΩΝ _ 

54_ ΠΡΟΣΤΑΣΙΑ ΑΝΘΡΩΠΙΝΩΝ ΔΙΚΑΙΩΜΑΤΩΝ _ 

52_ ΟΡΓΑΝΙΣΜΟΣ ΤΡΟΦΙΜΩΝ ΚΑΙ ΓΕΩΡΓΙΑΣ (Ρ.Α.Ο.) _ 

5.6 ΠΕΡΙΒΑΛΛΟΝ-ΠΑΓΚΟΣΜΙΑ ΠΡΟΒΛΗΜΑΤΑ 

5.7 

ΜΕΙΟΝΟΤΙΚΑ 

5.8 

ΜΕΤΑΝΑΣΤΕΥΣΗ ΚΑΙ ΑΣΥΛΟ 

5.9 

ΔΙΚΑΙΟ ΕΚΚΛΗΣΙΩΝ ΚΑΙ ΔΙΑΘΡΗΣΚΕΙΑΚΟΣ ΔΙΑΛΟΓΟΣ 

5.10 

ΔΙΕΘΝΕΙΣ ΑΘΛΗΤΙΚΕΣ ΣΧΕΣΕΙΣ, ΟΛΥΜΠΙΑΚΟΙ ΑΓΩΝΕΣ 

5.11 

ΔΗΜΟΣΙΑ ΔΙΟΙΚΗΣΗ 

5.12 

ΔΙΚΑΙΟ ΘΑΛΑΣΣΑΣ 

5.13 

ΑΠΟΔΗΜΟΣ ΕΛΛΗΝΙΣΜΟΣ 

5.14 

ΙΣΤΟΡΙΚΗ ΕΡΕΥΝΑ, ΤΕΚΜΗΡΙΩΣΗ ΚΑΙ ΟΡΓΑΝΩΣΗ ΟΠΤΙΚΟΑΚΟΥΣΤΙΚΩΝ ΑΡΧΕΙΩΝ 

5.15 

ΔΙΠΛΩΜΑΤΙΚΟ ΚΑΙ ΙΣΤΟΡΙΚΟ ΑΡΧΕΙΟ 

5.16 

ΗΛΕΚΤΡΟΝΙΚΗ ΔΙΑΚΥΒΕΡΝΗΣΗ ΚΑΙ ΗΛΕΚΤΡΟΝΙΚΗ ΔΙΠΛΩΜΑΤΙΑ 

5.17 

Ο.Η.Ε. ΚΑΙ ΕΙΔΙΚΕΥΜΕΝΟΙ ΟΡΓΑΝΙΣΜΟΙ 

5.18 

ΕΝΗΜΕΡΩΣΗ, ΣΧΕΔΙΑΣΜΟΣ ΚΑΙ ΕΦΑΡΜΟΓΗ ΠΡΟΓΡΑΜΜΑΤΩΝ ΠΛΗΡΟΦΟΡΗΣΗΣ ΠΑ ΘΕΜΑΤΑ ΥΠΟΥΡ¬ 
ΓΕΙΟΥ ΕΞΩΤΕΡΙΚΩΝ 

5.19 

ΥΓΕΙΟΝΟΜΙΚΗ ΠΟΛΙΤΙΚΗ ΣΕ ΘΕΜΑΤΑ ΑΝΑΠΤΥΞΙΑΚΗΣ ΣΥΝΕΡΓΑΣΙΑΣ ΩΣ ΚΑΙ ΣΕ ΘΕΜΑΤΑ ΥΓΕΙΟΝΟ¬ 
ΜΙΚΗΣ ΠΡΟΛΗΨΗΣ ΚΑΙ ΠΡΟΣΤΑΣΙΑΣ ΜΕΛΩΝ ΥΠΗΡΕΣΙΩΝ ΥΠΟΥΡΓΕΙΟΥ ΕΞΩΤΕΡΙΚΩΝ 

5.20 

ΑΕΡΟΝΑΥΤΙΛΙΑΚΑ-ΔΙΕΘΝΗΣ ΝΑΥΤΙΛΙΑΚΟΣ ΟΡΓΑΝΙΣΜΟΣ (Ι.Μ.Ο.) 

5.21 

ΑΕΡΟΠΟΡΙΚΟ ΔΙΚΑΙΟ (ΘΕΜΑΤΑ Ι.Ο.Α.Ο., Ε.Ε., ΕΙΙΒΟΟΟΝΤΡΟΕ, Ν.Α.Τ.Ο.) 


Αρθρο 4 

Επιτροπή Επιλογής - Σύνθεση 

Για την αξιολόγηση των υποψηφίων συγκροτείται με 
απόφαση του Υπουργού Εξωτερικών πενταμελής Επι¬ 
τροπή Επιλογής, η οποία αποτελείται υποχρεωτικά από 
έναν υπάλληλο του διπλωματικού κλάδου του Υπουρ¬ 
γείου Εξωτερικών με βαθμό τουλάχιστον Πληρεξουσίου 
Υπουργού Β', ως πρόεδρο, ενώ τα υπόλοιπα μέλη μπορεί 
να είναι υπάλληλοι, λειτουργοί του δημόσιου τομέα, εν 
ενεργεία ή μη, ή και ιδιώτες ειδικοί επιστήμονες, που 
λόγω των γνώσεων ή της εμπειρίας τους έχουν την 
ικανότητα να αξιολογούν τη συνολική προσωπικότητα 
του υποψηφίου. 

Με την ίδια απόφαση ορίζονται μέχρι δύο (2) υπάλλη¬ 
λοι του κλάδου Π.Ε. και Τ.Ε. Διοικητικού ή του κλάδου 
Διοικητικών Γραμματέων του Υπουργείου Εξωτερικών 
ως υπεύθυνοι για τη γραμματειακή και οργανωτική υπο¬ 
στήριξη του έργου της Επιτροπής Επιλογής. 

Άρθρο 5 

Διαδικασία Επιλογής 

Η διαδικασία επιλογής διενεργείται σε δύο στάδια: α) 
την προεπιλογή και β) την αξιολόγηση. 

Α' στάδιο-Προεπιλογή: Κατά το στάδιο αυτό η Επι¬ 
τροπή Επιλογής ελέγχει τα απαιτούμενα από την προ¬ 
κήρυξη τυπικά προσόντα των υποψηφίων βάσει των 
υποβληθέντων δικαιολογητικών και αποκλείει όσους 
δεν τα διαθέτουν. 

Β' στάδιο-Αξιολόγηση: Κατά το στάδιο αυτό η Επι¬ 
τροπή Επιλογής αξιολογεί τους υποψηφίους βάση των 
τίτλων σπουδών, βασικών και μεταπτυχιακών, της βαθ¬ 
μολογίας των τίτλων αυτών, της γνώσης ξένων γλωσ¬ 
σών, της εμπειρίας, των επιστημονικών εργασιών και 
άλλων συναφών δραστηριοτήτων τους και του πορίσμα¬ 
τος, που αποκομίζει από την ατομική συνέντευξη, που 
πραγματοποιεί με κάθε ένα από αυτούς, με την οποία 
αξιολογείται η δυνατότητα τους να ανταποκρίνονται 
στην άσκηση των καθηκόντων της συγκεκριμένης θέσης 
και η εν γένει προσωπικότητα τους. 

Η αξιολόγηση των υποψηφίων μπορεί κατά την κρίση 
της Επιτροπής Επιλογής να συμπληρώνεται με ειδι¬ 
κή γραπτή δοκιμασία, κατά την οποία εξετάζονται και 


βαθμολογούνται οι γενικότερες και πρακτικές γνώσεις 
αυτών, καθώς και οι δεξιότητές τους (αναλυτικές, λε¬ 
κτικές, κρίσης και αντίληψης). 

Η Επιτροπή Επιλογής επιλέγει από τους υποψήφιους 
εκείνους, οι οποίοι διαθέτουν την κατά την κρίση της 
ευρύτερη δυνατή γνώση και εμπειρία, που απαιτείται για 
τη θέση, για την οποία προορίζονται. Εφόσον κανένας 
υποψήφιος δε διαθέτει την κατά την κρίση της απαιτού- 
μενη για τη θέση γνώση και εμπειρία, η προκηρυχθείσα 
θέση παραμένει κενή μέχρι την επαναπροκήρυξή της. 

Άρθρο 6 

Πρακτικό Επιλογής - Πίνακας Επιτυχόντων 

1. Η Επιτροπή Επιλογής βάση των αξιολογήσεων της 
συντάσσει πίνακες: α) επιτυχόντων και αναπληρωμα¬ 
τικών αυτών κατά σειρά επιτυχίας, β) κληθέντων σε 
συνέντευξη αλλά μη επιτυχόντων και γ) αποκλεισμένων 
κατά το στάδιο της προεπιλογής και μη κληθέντων σε 
συνέντευξη. Οι ανωτέρω πίνακες ενσωματώνονται στο 
αιτιολογημένο Πρακτικό Επιλογής, το οποίο υποβάλλει 
στη Διεύθυνση Προσωπικού του Υπουργείου Εξωτερι¬ 
κών. 

2. Τον Πίνακα Επιτυχόντων για το σύνολο των προ- 
κηρυχθεισών θέσεων εκδίδει η Διεύθυνση Προσωπικού 
του Υπουργείου Εξωτερικών, ο οποίος αναρτάται στους 
ειδικούς για τις ανακοινώσεις πίνακες, που τηρούνται 
στο κεντρικό κατάστημα του Υπουργείου Εξωτερικών 
στην Αθήνα. 

Αρθρο 7 

Διαδικασία διορισμού 

1. Διοριστέοι είναι μόνο όσοι περιλαμβάνονται στον 
Πίνακα Επιτυχόντων. 

2. Ο διορισμός διενεργείται με απόφαση του Υπουργού 
Εξωτερικών στον εισαγωγικό βαθμό του κλάδου Εμπει¬ 
ρογνωμόνων σύμφωνα με τα οριζόμενα στον Οργανισμό 
του Υπουργείου Εξωτερικών. 

3. Σε περίπτωση μη αποδοχής ή κωλύματος διορισμού 
τη θέση καταλαμβάνει ο πρώτος αναπληρωματικός. Το 
ίδιο ισχύει και σε περίπτωση παραίτησης υποψηφίου 
εντός εξαμήνου από το διορισμό του. 

4. Η σειρά κατάταξης των διοριστέων στον εισαγωγικό 
βαθμό του κλάδου Εμπειρογνωμόνων καθορίζεται με 
κλήρωση παρουσία αυτών. Στην κλήρωση αυτή κάθε 
ειδικότητα συμμετέχει με έναν κλήρο. Στη συνέχεια 
συντάσσεται πρακτικό κλήρωσης. 

Άρθρο 8 

Κατάργηση διατάξεων 

Από την έναρξη ισχύος της παρούσας απόφασης κα- 
ταργείται η υπ’ αριθμ. Π19ΓΕΝ-10180/ΑΣ 4246/29.3.2007 
(Β' 550) όμοιά της. 

Η απόφαση αυτή να δημοσιευθεί στην Εφημερίδα της 
Κυβέρνησεως. 

Αθήνα, 3 Ιουλίου 2007 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

Αριθμ. Π.3861/40/Γ0019 (2) 

Μετεγκατάσταση του λειτουργούντος καταστήματος 
Αφορολογήτων και Φορολογημένων Ειδών και δη¬ 
μιουργία αποθήκης αυτού στον Κρατικό Αερολιμέ¬ 
να Αράξου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του ν. 827/1978 «περί 
ρυθμίσεως δασμολογικών θεμάτων και άλλων τινών 
διατάξεων» (ΦΕΚ 194/Α/18.11.1978). 

2. Τις διατάξεις της παραγράφου 4 του άρθρου 120 του 
ν. 2533/11.11.1997 «χρηματιστηριακή αγορά παραγώγων 
και άλλες διατάξεις» (ΦΕΚ 228/Α/11.11.1997). 

3. Τις διατάξεις του άρθρου 17 του π.δ. 86/1979 «περί 
συστάσεως ιδιορρύθμου Ανωνύμου Εταιρείας δια την 
εκμετάλλευσιν καταστημάτων πωλήσεως αφορολό¬ 
γητων και αδασμολόγητων ειδών και εγκαταστάσεως 
και λειτουργίας τούτων εις τα σημεία εξόδου επιβατών 
εξωτερικού» (ΦΕΚ 17/Α/31.1.1979). 

4. Την υπ’ αριθμ. 5733/ΔΙΟΕ1264/9.2.2ΘΘ6 (ΦΕΚ 204/ 
Β/13.2.2006) κοινή απόφαση του Πρωθυπουργού και του 
Υπουργού Οικονομίας και Οικονομικών, με την οποία τρο¬ 
ποποιήθηκε η υπ’ αριθμ. όμοια 37930/ΔΙΟΕ1264/14.10.2005 
(ΦΕΚ 1432/Β/2005) «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

5. Την υπ’ αριθμ. Π.6265/37/9.2.1998 ΑΥΟ «Ιδρυση και 
λειτουργία Καταστήματος Αφορολογήτων Ειδών στο 
Αεροδρόμιο Αράξου». 

6. Το από 10.3.2006 αίτημα της εταιρείας «Καταστή¬ 
ματα Αφορολογήτων Ειδών Α.Ε.» με το οποία ζητά τη 
μετεγκατάσταση του καταστήματος αφορολογήτων 
και φορολογημένων ειδών στον Κρατικό Αερολιμένα 
Αράξου. 

7. Το υπ’ αριθμ. 21295/25.6.2007 έγγραφο του Τελωνεί¬ 
ου Αράξου, με το οποίο μας απέστειλε το από 19.6.2007 
πρακτικά της γνωμοδοτικής Επιτροπής μετά των σχε¬ 
τικών σχεδιαγραμμάτων, αποφασίζουμε: 

1. Εγκρίνουμε την μετεγκατάσταση του καταστήματος 
πώλησης Αφορολογήτων και Φορολογημένων Ειδών και 
την δημιουργία αποθήκης αυτού, εντός του τελωνειακό 
ελεγχόμενου χώρου, στον Κρατικό Αερολιμένα Αράξου, 
στη θέση και έκταση που προσδιορίζεται στα σχεδια¬ 
γράμματα, που συνοδεύουν το, από 19.6.2007 Πρακτικά 


της Επιτροπής της παραγράφου 2, του άρθρου 17, του 
π.δ. 86/1979. 

2. Το κατάστημα θα επεκταθεί κατά επιφάνεια εμ- 
βαδού 37 μ 2 , και η αποθήκη αυτού θα δημιουργηθεί σε 
έκταση εμβαδού 120 μ 2 και θα βρίσκεται πάντοτε υπό 
τελωνειακή παρακολούθηση. 

3. Το δικαίωμα εκμετάλλευσης του καταστήματος ανή¬ 
κει αποκλειστικά στην εταιρεία «Καταστήματα Αφορο¬ 
λογήτων Ειδών Α.Ε». 

4. Η εγκατάσταση και λειτουργία του καταστήματος, 
διέπεται από τις διατάξεις του π.δ. 86/1979, όπως τρο¬ 
ποποιήθηκε και ισχύει, από τις διατάξεις του άρθρου 
120 του ν. 2533/11.11.1997, από τις διατάξεις των υπουργι¬ 
κών αποφάσεων καθώς και τις σχετικές διαταγές, που 
ρυθμίζουν θέματα σχετικά με τον τρόπο λειτουργίας, 
ελέγχου κ.λπ. των καταστημάτων, που εκμεταλλεύεται 
η εταιρία «Καταστήματα Αφορολόγητων Ειδών Α.Ε». 

Η απόφαση αυτή που δεν συνεπάγεται δαπάνη σε 
βάρος του Κρατικού Προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα, 26 Ιουλίου 2007 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αριθμ. 78221/8949 (3) 

Έγκριση σύνοψης συμβάσεων μίσθωσης έργου από τη Νο¬ 
μαρχιακή Αυτοδιοίκηση Καστοριάς με έξι άτομα, διαφό¬ 
ρων ειδικοτήτων, για χρονικό διάστημα ενός έτους. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» 

2) Την υπ’ αριθμ. 33/27.12.2006 Π.Υ.Σ. «Αναστολή δι¬ 
ορισμών και προσλήψεων στο Δημόσιο Τομέα» (ΦΕΚ 
280/Α/2006). 

3) Την υπ’ αριθμ.οικ. 12935/10.3.2006 εγκύκλιο του 
Υπουργείου Εσωτερικών, Δημόσιας Διοίκησης και 
Αποκέντρωσης σύμφωνα με την οποία οι αποφάσεις 
του Γενικού Γραμματέα Περιφέρειας που αφορούν την 
έγκριση συμβάσεων μίσθωσης έργου αποτελούν κανο¬ 
νιστικές πράξεις και σύμφωνα με τις διατάξεις της περ. 
γ' της παρ.1 του άρθρου 1 του ν. 301/1976 θα πρέπει να 
αποστέλλονται για δημοσίευση στην Εφημερίδα της 
Κυβερνήσεως. 

4) Την υπ’ αριθμ. 27/2007 απόφαση του Νομαρχιακού 
Συμβουλίου Καστοριάς περί έγκρισης απασχόλησης 
προσωπικού στη Νομαρχιακή Αυτοδιοίκηση Καστοριάς, 
έξι ατόμων διαφόρων ειδικοτήτων, με σύμβαση μίσθω¬ 
σης έργου. 

5) Το υπ’ αριθμ. 41696/27.7.2007 έγγραφο του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, με το οποίο μας γνωστοποιείται ότι με την υπ’ 
αριθμ. ΔΙΠΠ/ΦΈΓΚΡ. 1/318/7496/19.7.2007 απόφαση της 
Επιτροπής του άρθρου 2 παρ. 1 της ΠΥΣ 33/2006 εγκρί- 
θηκε η ανάθεση έργου από τη Νομαρχιακή Αυτοδιοίκη¬ 
ση Καστοριάς σε έξι (6) άτομα, διαφόρων ειδικοτήτων, 
για την υλοποίηση της δράσης Συμβουλευτικής του 
Σχεδίου «Ολοκληρωμένο Πρόγραμμα Τοπικής Δράσης 

για τη Βελτίωση του επιπέδου απασχόλησης στο Νομό 
Καστοριάς», για χρονικό διάστημα ενός (1) έτους. 

6) Την από 7.2.2007 βεβαίωση του Νομικού Συμβού¬ 
λου της Νομαρχιακής Αυτοδιοίκησης Καστοριάς, με το 
οποίο βεβαιώνεται ότι οι συμβάσεις μίσθωσης έργου 
που θα συναφθούν δεν υποκρύπτουν εξαρτημένη σχέση 
εργασίας και δεν θα καλύπτουν πάγιες και διαρκείς 
ανάγκες. 

7) Τη βεβαίωση του Γενικού Λογιστηρίου του Κράτους 
(αρ. εγγράφου 19232/07/4.5.2007) σχετικά με την κάλυψη 
της απαιτούμενης δαπάνης. 

8) Το γεγονός ότι το ανωτέρω έργο δεν ανάγεται 
στα συνήθη καθήκοντα των υπαλλήλων της Ν.Α., δεδο¬ 
μένου ότι αποτελεί έκτακτη ανάγκη που είναι εντελώς 
διάφορη των συνήθων και τακτικών αναγκών της Ν.Α. 
και δεν μπορεί να εκτελεστεί από υπαλλήλους της, 
αποφασίζουμε: 

Εγκρίνουμε τη σύναψη συμβάσεων μίσθωσης έργου 
από τη Νομαρχιακή Αυτοδιοίκηση Καστοριάς με έξι (6) 
άτομα, για χρονικό διάστημα ενός (1) έτους, και συγκε¬ 
κριμένα, 

• Ενός (1) ΠΕ ή ΤΕ υπευθύνου συμβουλευτικής, κατά 
προτίμηση κατεύθυνσης κοινωνικών ή ανθρωπιστικών 
επιστημών, με εμπειρία εργασιακού συμβούλου. 

• Δύο (2) ΠΕ ή ΤΕ εργασιακών συμβούλων, κατά προ¬ 
τίμηση κατεύθυνσης κοινωνικών ή ανθρωπιστικών επι¬ 
στημών, με σχετική εμπειρία. 

• Δύο (2) ΠΕ ή ΤΕ εργασιακών συμβούλων, κατά προτίμη¬ 
ση κατεύθυνσης κοινωνικών ή ανθρωπιστικών επιστημών, 
με σχετική εμπειρία, με αντικείμενο μεταξύ άλλων, την 
πραγματοποίηση συνεντεύξεων και ατομικών ή ομαδι¬ 
κών συνεδριών με τους ωφελούμενους, το συντονισμό και 
προγραμματισμό συνεδριών, συνεργασία με τα στελέχη 
συμβουλευτικής, συνεργασία με το Κ.Π.Α. του ΟΑΕΔ. 

• Ενός (1) ΔΕ Διοικητικού, με αντικείμενο την παροχή 
κάθε είδους γραμματειακής υποστήριξης της Ομάδας Συμ¬ 
βουλευτικής, στα πλαίσια υλοποίησης του εγκεκριμένου 
Σχεδίου «Ολοκληρωμένο Πρόγραμμα Τοπικής Δράσης για 
τη Βελτίωση της απασχόλησης στο Νομό Καστοριάς». 

Η δαπάνη για την απασχόληση των ανωτέρω θα καλυφθεί 
από τον προϋπολογισμό της Νομαρχιακής Αυτοδιοίκησης 
Καστοριάς, ο οποίος χρηματοδοτείται από τον κρατικό 
προϋπολογισμό για την κάλυψη των δαπανών της. 

Το συνολικό ετήσιο ποσό της αμοιβής ορίζεται στα: 

• 19.704 ευρώ για το ένα (1) άτομο κατηγορίας ΠΕ ή 
ΤΕ υπεύθυνου συμβουλευτικής 

• 35.160 ευρώ για τα δύο (2) άτομα κατηγορίας ΠΕ ή 
ΤΕ εργασιακών συμβούλων 

• 70 ευρώ ανά συνεδρίαση για τα δύο άτομα κατη¬ 
γορίας ΠΕ ή ΤΕ εργασιακών συμβούλων 

• 14.760 ευρώ για το ένα ( 1 ) άτομο κατηγορίας ΔΕ 
Διοικητικού. 

Απαγορεύεται η ανανέωση ή παράταση των ανωτέρω 
συμβάσεων. 

Η ισχύς της παρούσας ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 7 Αυγούστου 2007 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 


ΔΑριθ.: 607/4121 (4) 

Απαγόρευση κυνηγίου ορισμένου χρόνου. 

Ο ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ ΔΑΣΩΝ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις 

α. Του ν.δ. 532/1970 «περί Διοικητικής Αποκέντρω¬ 
σης». 

β. Του άρθρου 258 παρ. 5 του ν.δ. 86/1969 «περί Δα¬ 
σικού Κώδικος». 

γ. Του ν. 2503/97 «Διοίκηση - Οργάνωση - Στελέχωση 
της Περιφέρειας κ.λ.π.». 

2. Την υπ’ αριθμ. 414985/29.11.1985 κοινή υπουργική από¬ 
φαση «Μέτρα διαχείρισης της άγριας πτηνοπανίδας». 

3. Την υπ’ αριθμ. 67253/1710/2.4.1996 διαταγή του 
Υπουργείου Γεωργίας αναφορικά με τις απαγορεύσεις 
κυνηγίου ορισμένου χρόνου. 

4. Την υπ’ αριθμ. 20538/27.9.2005 απόφαση του Γ ενικού 
Γραμματέα Περιφέρειας Ηπείρου «περί μεταβίβασης 
αρμοδιοτήτων». 

5. Την υπ’ αριθμ. 2211/9.8.2004 απόφαση απαγόρευσης 
Θήρας ορισμένου χρόνου στην περιοχή «ρουπούλες - 
κάμπος Φαναριού», που δημοσιεύθηκε στο υπ’ αριθμ. 
1311/27.8.2004 ΦΕΚ τ.Β'. 

6. Το υπ’ αριθμ. 32/25.7.2007 έγγραφο - αίτηση του 
Κυνηγετικού Συλλόγου Καναλακίου με συνημμένο το- 
πογραφικό διάγραμμα, αναφορικά με την ανανέωση 
- τροποποίηση της απόφασης απαγόρευσης κυνηγίου 
ορισμένου χρόνου στην περιοχή «ρουπούλες - κάμπος 
Φαναριού». 

7. Την προφορική εισήγηση του Δασολόγου της Δ/νσης 
Δασών Πρέβεζας Β. Δάλαρου, αποφασίζουμε: 

Ανανεώνουμε την ισχύ της υπ’ αριθμ. 2211/ 9.8.2004 
απόφασης απαγόρευσης Θήρας ορισμένου χρόνου για 
τρία ακόμη χρόνια, από την τρέχουσα κυνηγετική περί¬ 
οδο μέχρι τη λήξη της κυνηγετικής περιόδου 2009-2010, 
περιορίζοντας ταυτόχρονα το εμβαδό της έκτασης σε 
1600 στρέμματα. Η παραπάνω έκταση βρίσκεται στη 
θέση «ΡΟΥΠΟΥΛΕΣ - ΚΑΜΠΟΣ ΦΑΝΑΡΙΟΥ» των Δ.Δ. 
Σταυροχωρίου, Κορώνης, Μουζακαίικων, Αχερουσίας 
και Καστρίου του Δήμου Φαναριού Νομού Πρέβεζας 
και απεικονίζεται στο σχετικό τοπογραφικό διάγραμμα 
κλίμακας 1:20.000 που συνοδεύει την παρούσα. 

Με μέριμνα του Κυνηγετικού Συλλόγου Καναλακίου, 
θα γίνει σήμανση των νέων ορίων της απαγορευμένης 
έκτασης με κατάλληλες πινακίδες. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (σύμφωνα με το άρθρο 3 ν. 177/75 ΦΕΚ 
205/Α71975) και θα ισχύει από την έναρξη του κυνηγε¬ 
τικού έτους 2007 - 2008. 

Πρέβεζα 3 Αυγούστου, 2007 

Ο Προϊστάμενος Διεύθυνσης Δασών 
I. ΝΤΟΥΡΟΣ 

Αριθμ. 4032 (5) 

Διεύρυνση σκοπών της Δημοτικής Επιχείρησης'Υδρευ- 
σης Αποχέτευσης Κρ. Βρύσης του Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1 παρ. 3 και 2 παρ. 1 του ν. 
1069/1980 «Περί κινήτρων δια την ίδρυσιν επιχειρήσεων 
υδρεύσεως και αποχετεύσεως» (ΦΕΚ Α' 191/1980). 

2. Τις διατάξεις του άρθρου 6 παρ. 1 του ν. 2307/1995 
(ΦΕΚ Α' 113/1995). 

3. Τ ις διατάξεις του άρθρου 1 παρ. 1 του ν. 2467/1998 
(ΦΕΚ Α' 237/1998). 

4. Τις διατάξεις του ν. 2503/97 (ΦΕΚ 107/τ.Α'/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση διατάξεων για την Τοπική Αυτοδιοίκηση και άλλες 
διατάξεις». 

5. Το υπ’ αριθμ. 335/11.9.1996 π.δ. (ΦΕΚ 224/Α'/11.9.1996) 
«Περί σύστασης ενιαίας επιχείρησης ύδρευσης - απο¬ 
χέτευσης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΚΡΥΑΣ ΒΡΥΣΗΣ» του Νο¬ 
μού Πέλλας. 

6. Την υπ’ αριθμ. 3096/22.4.2003 (ΦΕΚ 691/τ.Β'/3.6.2003) 
απόφασή μας «περί τροποποίησης της συστατικής πρά¬ 
ξης της Δημοτικής Επιχείρησης'Υδρευσης Αποχέτευσης 
Κρ. Βρύσης του Νομού Πέλλας». 

7. Την υπ’ αριθμ. 130/2007 απόφαση του Δημοτικού 
Συμβουλίου Κρ. Βρύσης «περί διεύρυνσης των σκοπών 
της ΔΕΥΑ Κρ. Βρύσης». 

8. Την από 29 Ιουνίου 2007 οικονομοτεχνική μελέτη 
σχετικά με την διεύρυνση των σκοπών της ΔΕΥΑ Κρ. 
Βρύσης. 

9. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ 98/Α'/2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα», σχετικά με την υποχρέωση 
αναγραφής κάλυψης δαπάνης που συνεπάγεται η έκ¬ 
δοση κάθε κανονιστικής πράξης, αποφασίζουμε: 

Εγκρίνουμε την υπ’ αριθμ. 130/2007 απόφαση του Δη¬ 
μοτικού Συμβουλίου Κρ. Βρύσης με την οποία διευρύνο¬ 
νται οι σκοποί της ΔΕΥΑ Κρ. Βρύσης, προκειμένου να 
περιληφθούν, εκτός από την ύδρευση και αποχέτευση, 
η άρδευση και το φυσικό αέριο με αρμοδιότητα στην 
μελέτη, κατασκευή, επέκταση, συντήρηση, εκμετάλλευ¬ 
ση, διοίκηση και λειτουργία των δικτύων άρδευσης και 
φυσικού αερίου και προστίθενται τα αντικείμενα αυτά 
στο άρθρο 2 της συστατικής πράξης της ΔΕΥΑ Κρ. 
Βρύσης, το οποίο διαμορφώνεται ως εξής: 

Αρθρο 2 

Η εκμετάλλευση των έργων και υπηρεσιών της Επι¬ 
χείρησης ενεργείται σύμφωνα με τις διατάξεις του ν, 
1069/1980 (άρθρο 1 παρ. 3 του ν. 1069/1980). Ειδικότερα 
εκτός από τα αντικείμενα της ύδρευσης και αποχέτευ¬ 
σης, στους σκοπούς της επιχείρησης περιλαμβάνονται 
και τα αντικείμενα της άρδευσης και του φυσικού αερί¬ 
ου, με αρμοδιότητα στη μελέτη, κατασκευή, επέκταση, 
συντήρηση, εκμετάλλευση, διοίκηση και λειτουργία των 
δικτύων άρδευσης και φυσικού αερίου. 


Στο άρθρο 4 της συστατικής τέλος, προστίθενται μετά 
το εδάφιο (ιγ) τα εξής έσοδα με συνεχή αρίθμηση: 

ιδ) το ανάλογο τέλος, ασπραττόμενο από κάθε χρήστη 
του δικτύου άρδευσης. 

ιε) το τέλος σύνδεσης με το δίκτυο φυσικού αερίου 

ιστ) τα εισπραττόμενα ποσά για τη δαπάνη μετατό¬ 
πισης αγωγών και συνδέσεων του φυσικού αερίου ή 
άλλων εργασιών. 

ιζ) η αξία του καταναλισκόμενου αερίου. 

ιη) οι συνεισφορές τρίτων για εκτέλεση έργων φυσι¬ 
κού αερίου κατά προτεραιότητα. 

ιθ) τα εισπραττόμενα ποσό για οποιαδήποτε απαραί¬ 
τητη δαπάνη σχετική με τις προσφερόμενες υπηρεσίες 
από τα νέα αντικείμενα της επιχείρησης. 

Από τις διατάξεις της παρούσας προκαλείται δαπάνη 
σε βάρος του προϋπολογισμού του Δήμου Κρ. Βρύσης 
για το έτος 2007, ύφους 56.000,00 € σε βάρος του ΚΑ 
00.6495.03. 

Κατά τα λοιπά ισχύει το υπ’ αριθμ. 335/11.9.1996 π.δ. 
(ΦΕΚ 224/Α'/11.9.1996), όπως τροποποιήθηκε με την αριθμ. 
3096/22.4.2003 (ΦΕΚ 691/τ.Β'/3.6.2003) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Έδεσσα, 2 Ιουλίου 2007 

Ο Γενικός Γραμματέας Περιφέρειας 
ΓΕΩΡΠΟΣ ΤΣΙΟΤΡΑΣ 
-♦- 

Αριθμ. Οικ. 3077 (6) 

Καθιέρωση υπερωριακής με αμοιβή εργασίας σε 
υπαλλήλους της Ν.Α. Σερρών έτους 2007. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 16 του ν. 3205/2003 (ΦΕΚ 
297/Α) «Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ. και Ο.Τ.Α., μονίμων στελεχών 
των Ε.Δ. και της Ε.Α., του Πυροσβεστικού και Λιμενικού 
Σώματος και άλλες συναφείς διατάξεις». 

3. Τ ις διατάξεις του άρθρου 25 παρ. 7 του ν. 2738/ 
1999. 

4. Τις υπηρεσιακές ανάγκες για υπερωριακή απασχό¬ 
ληση, κατά τις νυχτερινές ώρες, Κυριακές και εξαιρέ¬ 
σιμες ημέρες των υπαλλήλων που απασχολήθηκαν και 
εξακολουθούν να απασχολούνται στο Ιδιαίτερο Γ ραφείο 
του Νομάρχη και στο Γραφείο Τύπου και Δημοσίων 
Σχέσεων, προκειμένου ν’ ανταποκριθούν επιτυχώς τα 
ανωτέρω Γ ραφεία στις συνεχώς αυξανόμενες ανάγκες 
(συσκέψεις υπηρεσιακών και επισκέψεις κυβερνητικών 
παραγόντων, διάφορες εκδηλώσεις και υπηρεσιακές 
μετακινήσεις του Νομάρχη σε Δήμους Κοινότητες, έκτα¬ 
κτες ανάγκες λόγω απρόβλεπτων γεγονότων κ.λ.π.). 

5. Το γεγονός ότι για την ανωτέρω υπερωριακή απα¬ 
σχόληση έχουν προβλεφθεί σχετικές πιστώσεις στον 
προϋπολογισμό έτους 2007 της Ν.Α. Σερρών, αποφα¬ 
σίζουμε: 

1. Καθιερώνουμε συμπληρωματικά, υπερωριακή με 
αμοιβή εργασία για το έτος 2007 μέχρι 250 συνολικά 
ώρες και μέχρι 6 υπαλλήλους που θα απασχοληθούν εκ 
περιτροπής πέραν του κανονικού ωραρίου εργασίας στο 

Ιδιαίτερο Γραφείο του Νομάρχη και στο Γραφείο Τύπου 
Δημοσίων και Διεθνών Σχέσεων και αναλυτικότερα: 

α) Νυχτερινή, Κυριακών και εξαιρέσιμων 250 ώρες. 

2. Η ονομαστική κατανομή των 250 ωρών κατ’ είδος 
απασχόλησης σε κάθε απασχολούμενο υπάλληλο κα¬ 
θώς και η βεβαίωση της παρασχεθείσης εργασίας από 
αυτούς θα γίνει με άλλη απόφαση μας αναλόγως των 
υπηρεσιακών αναγκών που θα προκύψουν. 

3. Η σχετική δαπάνη θα βαρύνει τις πιστώσεις των 


ΚΑΕ 072.0511 και 072.0512 του προϋπολογισμού της Ν.Α. 
έτους 2007 στους οποίους έχει προβλεφθεί η σχετική 
πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 26 Ιουλίου 2007 

Ο Νομάρχης 
ΣΤΕΦΑΝΟΣ ΦΩΤΙΑΔΗΣ 

